**Ն Ա Խ Ա Գ Ի Ծ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ ՈՒ Մ**

**«\_\_\_\_\_» 2020 թվականի N \_\_\_\_Ն**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2020 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2019 ԹՎԱԿԱՆԻ ԴԵԿՏԵՄԲԵՐԻ 26-Ի N 1919-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

 «Հայաստանի Հանրապետության բյուջետային համակարգի մասին» օրենքի 23-րդ հոդվածի 3-րդ մասին և «Հայաստանի Հանրապետության 2020 թվականի պետական բյուջեի մա­սին» օրենքի 9-րդ հոդվածի 6-րդ կետին համապատասխան` Հայաստանի Հայաստանի Հանրապետության կառավարությունը **ո ր ո շ ու մ է**.

1. «Հայաստանի Հանրապետության 2020 թվականի պետական բյուջեի մասին» օրենքի 2-րդ, 6-րդ հոդվածների աղյուսակներում և N 1 հավելվածի N 2 աղյուսակում, «Հայաստանի Հանրապետության կառավարության 2019 թվականի դեկտեմբերի 26-ի «Հայաստանի Հանրապետության 2020 թվականի պետական բյուջեի կատարումն ապահովող միջոցառումների մասին» N 1919-Ն որոշման NN 2, 3, 4, 5, 6, 9, 9.1 հավելվածներում կատարել փոփոխություններ և լրացումներ՝ համաձայն սույն որոշման NN 1, 2, 3, 4, 5, 6, 7 հավելվածների:

 2. Սահմանել, որ սույն որոշմամբ նախատեսված 500,000.0 հազ. դրամն ուղղվելու է Զինծառայողների կյանքին կամ առողջությանը պատճառված վնասների հատուցման հիմնադրամին՝ «Հայաստանի Հանրապետության կառավարության 2020 թվականի դեկտեմբերի 17-ի N 2073-Լ որոշմամբ հաստատված՝ Ադրբեջանի կողմից 2020 թվականի սեպտեմբերի 27-ին սանձազերծված ռազմական գործողությունների հետևանքով վնասվածք կամ խեղում ստացած զինծառայողների աջակցության միջոցառման շրջանակներում ամենամսյա դրամական վճարները տրամադրելու համար:

3. Հայաստանի Հանրապետության աշխատանքի և սոցիալական հարցերի նախարարին՝ սույն որոշմամբ նախատեսված 500,000.0 հազար դրամը Զինծառայողների կյանքին կամ առողջությանը պատճառված վնասների հատուցման հիմնադրամին հատկացնել նվիրատվության պայմանագրի հիման վրա։

4. Սույն որոշումն ուժի մեջ է մտնում պաշտոնական հրապարակմանը հաջորդող օրվանից։

**ՏԵՂԵԿԱՆՔ**

**«Հայաստանի Հանրապետության 2020 թվականի պետական բյուջեի մասին» օրենքում և** **«Հայաստանի Հանրապետության կառավարության 2019 թվականի դեկտեմբերի 26-ի N 1919-Ն որոշման մեջ փոփոխություններ և լրացումներ կատարելու մասին» Կառավարության որոշման նախագծի ընդունման վերաբերյալ**

**1. Իրավական ակտի ընդունման անհրաժեշտությունը**

Ներկայացվող նախագծի նպատակը Ադրբեջանի կողմից 2020 թվականի սեպտեմբերի 27-ին սանձազերծված ռազմական գործողությունների հետևանքով վնասվածք կամ խեղում ստացած զինծառայողների աջակցության միջոցառման շրջանակներում ամենամսյա դրամական վճարների տրամադրման համար բավարար ֆինանսական միջոցներ ապահովելն է։

**1.1. Կարգավորման հարաբերությունների ներկա վիճակը և առկա խնդիրները**

Կառավարության 2020 թվականի դեկտեմբերի 17-ի 2073-Լ որոշմամբ հաստատված՝ Ադրբեջանի կողմից 2020 թվականի սեպտեմբերի 27-ին սանձազերծված ռազմական գործողությունների հետևանքով վնասվածք կամ խեղում ստացած զինծառայողների աջակցության միջոցառման շրջանակներում նախատեսվում է վնասվածք կամ խեղում ստացած զինծառայողներին, Զինծառայողների կյանքին կամ առողջությանը պատճառված վնասների հատուցման հիմնադրամի (այսուհետ՝ hիմնադրամ) միջոցով, հիմնադրամի խորհրդի 2017 թվականի մարտի 2-ի N 9 որոշման 9-րդ կետով սահմանված 100 000 դրամի հետ միաժամանակ հատկացնել 200000 դրամ։

Ամենամսյա դրամական վճարը վճարվելու է առավելագույնը 6 ամիս ժամկետով՝ մինչև միջոցառմամբ սահմանված հանգամանքներն ի հայտ գալու ամիսը ներառյալ։

Ամենամսյա դրամական վճարը վճարվելու է Զինծառայողների կյանքին կամ առողջությանը պատճառված վնասների հատուցման հիմնադրամի միջոցով։

Համաձայն վերոնշյալ որոշման 3-րդ կետի՝ ֆինանսավորման համար անհրաժեշտ միջոցները Հայաստանի Հանրապետության աշխատանքի և սոցիալական հարցերի նախարարությունը Զինծառայողների կյանքին կամ առողջությանը պատճառված վնասների հատուցման հիմնադրամին է տրամադրում որոշումն ուժի մեջ մտնելուց հետո 5 աշխատանքային օրվա ընթացքում, 500,000.0 հազ. դրամի չափով, որից հետո՝ եռամսյա պարբերականությամբ՝ հիմք ընդունելով Զինծառայողների կյանքին կամ առողջությանը պատճառված վնասների հատուցման հիմնադրամի ներկայացրած հաշվետվությունը սույն միջոցառման շրջանակներում կատարված փաստացի ծախսերի վերաբերյալ։

**1.2. Առկա խնդրի առաջարկվող լուծումը**

Հաշվի առնելով վերը նշվածը՝ առաջարկվում է ընդունել Կառավարության «Հայաստանի Հանրապետության 2020 թվականի պետական բյուջեի մասին» օրենքում և Հայաստանի Հանրապետության կառավարության 2019 թվականի դեկտեմբերի 26-ի N 1919-Ն որոշման մեջ փոփոխություններ և լրացումներ կատարելու մասին» նախագիծը։

**2. Կարգավորման առարկան**

Ներկայացված նախագծով առաջարկվում է ՀՀ 2020 թվականի պետական բյուջով 1205 ծրագրում բացել 12017 միջոցառումը և դրա գծով նախատեսել 500 մլն դրամ։ Գումարները կտրամադրվեն նվիրատվության պայմանագրի հիման վրա։

**3. Իրավական ակտի կիրառման դեպքում ակնկալվող արդյունքը**

Նախագիծն ընդունվելու դեպքում ՀՀ 2020 թվականի պետական բյուջով 1205 ծրագրի 12017 միջոցառման գծով կնախատեսվեն միջոցներ Կառավարության 2020 թվականի դեկտեմբերի 10-ի 2073-Լ որոշմամբ հաստատված՝ Ադրբեջանի կողմից 2020 թվականի սեպտեմբերի 27-ին սանձազերծված ռազմական գործողությունների հետևանքով վնասվածք կամ խեղում ստացած զինծառայողների աջակցության միջոցառման շրջանակներում ամենամսյա դրամական վճարների տրամադրման համար։

ՏԵՂԵԿԱՆՔ

«Հայաստանի Հանրապետության 2020 թվականի պետական բյուջեի մասին» օրենքում և «Հայաստանի Հանրապետության կառավարության 2019 թվականի դեկտեմբերի 26-ի N 1919-Ն որոշման մեջ փոփոխություններ և լրացումներ կատարելու մասին» Կառավարության որոշման նախագծի ընդունման առնչությամբ այլ իրավական ակտերի ընդունման անհրաժեշտության բացակայության մասին

«Հայաստանի Հանրապետության 2020 թվականի պետական բյուջեի մասին» օրենքում և «Հայաստանի Հանրապետության կառավարության 2019 թվականի դեկտեմբերի 26-ի N 1919-Ն որոշման մեջ փոփոխություններ և լրացումներ կատարելու մասին» Կառավարության որոշման նախագծի ընդունումից հետո այլ իրավական ակտերի ընդունման անհրաժեշտություն չկա։

**ՏԵՂԵԿԱՆՔ**

«Հայաստանի Հանրապետության 2020 թվականի պետական բյուջեի մասին» օրենքում և «Հայաստանի Հանրապետության կառավարության 2019 թվականի դեկտեմբերի 26-ի N 1919-Ն որոշման մեջ փոփոխություններ և լրացումներ կատարելու մասին» Կառավարության որոշման նախագծի ընդունման կապակցությամբ պետական բյուջեում եկամուտների և ծախսերի ավելացման կամ նվազեցման բացակայության մասին

«Հայաստանի Հանրապետության 2020 թվականի պետական բյուջեի մասին» օրենքում և «Հայաստանի Հանրապետության կառավարության 2019 թվականի դեկտեմբերի 26-ի N 1919-Ն որոշման մեջ փոփոխություններ և լրացումներ կատարելու մասին» Կառավարության որոշման նախագծի ընդունման կապակցությամբ ՀՀ 2020 թվականի պետական բյուջեի ծախսերը և եկամուտները կավելանան 0.5 մլրդ դրամով։